元遥
參考資料

1 2 3 4 5 6 7  《汉魏南北朝墓志汇编》：魏故右光祿大夫中護軍饒陽男，姓元名遙，字脩遠，河南洛陽孝弟里人。」恭宗景穆皇帝之孫，京兆康王第二子。降寶星宮，分光帝緒，俊貌奇挺，寬」雅夙蘊。雖足翮之挈未成，而鵠馬之心在遠。是以士倫擢友，入御追朋。年」十三，為高祖所器，特被優引朝會，令與諸王同憲章。初革出身為下大」夫。及七祖神遷，苻鼎徒洛，百禮創源，官方改授。除員外散騎常侍兼武衛」將軍。親寵歲加，腹心唯密，轉北中郎將兼侍中。所以襟帶京門，緝釐樞近。」太和中，祖治兵樊鄧，復攝左衛將軍。暨龍旌返旆，饗士論功，除左衛」將軍饒陽男。太和之季，偽賊\侵邊，王師親討，軍次馬圈。聖躬不豫，特命」公與太師彭城王侍疾，委以戎馬，晏駕之始，在公懷抱。雖鼎湖之神以昇，」而遺弓之感莫發。權機假旨，旬有二日，奉迎世宗於京師，會魯陽而」舉諱。功成事立，旨司始伏其深謀\也。景明初，除平西將軍涇州刺史。即被」徵為七兵尚書，又遷中領軍。公文武兼能，在用著稱，出拜鎮東將軍冀州」刺史。入除護軍加右光祿大夫。延昌中，淮泗不靜，加公征南大將軍都督」南征諸軍事。推轂之寄，實委心膂。熙平初，大乘之亂，傾蕩河冀，非公神武，」無以窮討，除公征北大將軍都督北征諸軍事。總督元戎，懸軍遠襲，寇旅」既強，人無鬥志。公躬擐鉀冑，一鼓而摧，勇奪三軍，氣振尪固。旨以功高」器厚，付外詳聞，追馬圈之血誠\，計大乘之義勇，亦可跨騰五等，榮兼九錫。」而享年不永，春秋五十一，熙平二年九月二日薨於第。天子舉哀於東」堂，百僚倍臨，酸情所感，事越恒倫。乃傷公巨效之未酬，慨公往而不待，追」贈使持節車騎大將軍儀同三司雍州刺史，餘如故。謚曰宣公。今將徙殯」於洛陽西陵禮也。乃為銘曰：」莊哉氏冑，巨胤鴻源，齊光日月，等覆乾坤。公其身矣，唯帝之孫，能官任武，」委以群賁。腹心之寄，輨轄國門，內充喉舌，外當納言。忠勒於鼎，著德在蕃，」在蕃何德，忘己憂國。導民以孝，齊之以默，煞而不怒，信而不忒。汪汪海量，」崿崿正直，宿夜在公，自強不息。民之父母，朝之軌則，軌則之聲，能寬能平。」臨財剋讓，在醜不諍，入作領護，出秉專征。朱祺一掃，萬里萇清，不伐其善，」不矜其名。勳位兩兼，器厚望隆，人慟二聖，贈不虛崇。冊高帝胤，禮同上」公，朝賢怛感，士女酸沖。哀流衢墎，聲貫蒼穹，昔歌善如，今悲令終，形隨道滅，名同岱嵩。妻安定梁氏。
1 2  《魏书·卷十九上·列传第七上》：太兴弟遥，字太原。有器望，以左卫将军从高祖南征，赐爵饶阳男。世宗初，遭所生母忧，表请解任。诏以余尊所厌，不许。
1 2  《北史·卷十七·列传第五》：太兴弟遥，字太原，有器望。以左卫将军从孝文南征，赐爵饶阳男。宣武初，遭所生母忧，表请解任。诏以余尊所厌，不许。明帝初，累迁左光禄大夫，仍领护军。
1 2 3 4 5 6 7 8 9 10 11  刘军, , 《史学史研究》 (04期), 2012年, (04期): 110–117  [2020-09-11], （原始内容存档于2019-05-26）
↑  《魏书·卷五十八·列传第四十六》：后从驾讨崔慧景、萧衍于邓城，破之，进号平东将军。时车驾耀威沔水，上巳设宴，高祖与中军、彭城王勰赌射，左卫元遥在勰朋内，而播居帝曹。遥射侯正中，筹限已满。高祖曰:“左卫筹足，右卫不得不解。”播对曰:“仰恃圣恩，庶几必争。”于是弯弓而发，其箭正中。高祖笑曰:“养由基之妙，何复过是。”
↑  《北史·卷四十一·列传第二十九》：后从驾讨破崔慧景、萧愆于邓城，进号平东将军。时车驾耀威城沔水，上巳设宴，帝与中军彭城王勰赌射，左卫元遥在勰朋内，而播居帝曹。遥射侯正中，筹限已满。帝曰:“左卫筹足，右卫不得不解。”对曰:“仰恃圣恩，庶几必争”，于是箭正中。帝笑曰:“虽养由之妙，何复过是。”
↑  《魏书·卷八·帝纪第八》：壬午，诏尚书元遥率众南讨。
↑  《资治通鉴·卷一百四十六》：壬午，魏遣尚书元遥南拒梁兵。
↑  《魏书·卷十九上·列传第七上》：肃宗初，累迁左光禄大夫，仍领护军。迁冀州刺史。遥以诸胡先无籍贯，奸良莫辨，悉令造籍。又以诸胡设籍，当欲税之，以充军用。胡人不愿，乃共构遥，云取纳金马。御史按验，事与胡同，遥坐除名。遥陈枉不已，敕有司重究，乃披雪。迁右光禄大夫。
↑  《魏书·卷八·帝纪第八》：辛亥，诏司徒高肇为大将军、平蜀大都督，步骑十万西伐。益州刺史傅竖眼出巴北，平南将军羊祉出涪城，安西将军奚康生出绵竹，抚军将军甄琛出剑阁。乙卯，以中护军元遥为征南将军、东道都督，镇遏梁楚。
↑  《资治通鉴·卷一百四十七》：辛亥，以司徒高肇为大将军、平蜀大都督，将步骑十五万寇益州，命益州刺史傅竖眼出巴北，梁州刺史羊祉出涪城，安西将军奚康生出绵竹，抚军将军甄琛出剑阁，乙卯，以中护军元遥为征南将军，都督镇遏梁、楚。
↑  《魏书·卷七十三·列传第六十一》：时高肇征蜀，世宗虑萧衍侵轶徐扬，乃征大眼为太尉长史、持节、假平南将军、东征别将，隶都督元遥，遏御淮肥。
↑  《北史·卷三十七·列传第二十五》：时高肇征蜀，宣武虑梁人侵轶，乃征大眼为太尉长史、持节、假平南将军、东征别将，隶都督元遥，遏御淮、肥。
↑  《魏书·卷八十三下·列传外戚第七十一下》：四年，世宗崩，赦罢征军。肃宗与肇及征南将军元遥等书，称讳言，以告凶问。
↑  《北史·卷八十·列传第六十八》：四年，宣武崩，赦，罢征军。明帝与肇及征南将军元遥等书，称讳言以告凶问。
↑  《魏书·卷九·帝纪第九》：丁未，诏假右光禄大夫元遥征北大将军，攻讨法庆。
↑  《资治通鉴·卷一百四十八》：六月，魏冀州沙门法庆以妖幻惑众，与勃海人李归伯等作乱，推法庆为主。法庆以尼惠晖为妻，以归伯为十住菩萨、平魔军司、定汉王，自号大乘。又合狂药，令人服之，父子兄弟不复相识，唯以杀害为事。刺史萧宝寅遣兼长史崔伯驎击之，伯驎败死。贼众益盛，所在毁寺舍，斩僧尼，烧经像，云“新佛出世，除去众魔。”秋，七月，丁未，诏假右光禄大夫元遥征北大将军以讨之。
↑  《魏书·卷三十九·列传第二十七》：延昌初，冀州大乘贼起，令虔以本官为别将，与都督元遥讨平之。
↑  《北史·卷一百·序传第八十八》：延昌初，冀州大乘贼起，令虔以本官为别将，与都督元遥讨平之。
↑  《魏书·卷六十四·列传第五十二》：初，大乘贼起于冀瀛之间，遣都督元遥讨平之，多所杀戮，积尸数万。始均以郎中为行台，忿军士重以首级为功，乃令检集人首数千，一时焚爇，至于灰烬，用息侥幸，见者莫不伤心。
↑  《北史·卷四十三·列传三十一》：初，大乘贼起于冀、瀛之间，遣都督元遥讨平之，多所杀戮，积尸数万。始均以郎中为行台，忿军士以首级为功，令检集人首数千，一时焚爇，至于灰烬，用息侥幸，见者莫不伤心。
↑  《魏书·卷四十八·列传第三十六》：其年秋，大乘贼起于冀州，都督元遥率众讨之，诏绰兼散骑常侍，持节，以白虎幡军前招慰。
↑  《北齐书·卷二十一·列传第十三》：初，延昌中，道人法庆作乱冀方，自号“大乘”，众五万余。遣大都督元遥及隆之擒获法庆，赐爵武城子。
↑  《北史·卷二十四·列传第十二》：延昌中，道人法庆作乱冀州，自号大乘，众五万人。隆之以开府中兵参军与大都督元遥讨之。
↑  《魏书·卷九·帝纪第九》：甲寅，征北元遥破斩法庆及渠帅百余人，传首京师。
↑  《北史·卷四·魏本纪第四》：甲寅，征西大将军元遥破斩法庆，传首京师。
↑  《北史校勘记·卷四·魏本纪第四·一一》：征北大将军元遥破斩法庆　诸本“北”作“西”，魏书作“北”。按汉魏南北朝墓志集释（以后简称墓志集释）元遥墓志作“北”。今据改。
↑  《资治通鉴·卷一百四十八》：甲寅，魏元遥破大乘贼，擒法庆并渠帅百余人，传首洛阳。
↑  《魏书·卷十九上·列传第七上》：时冀州沙门法庆既为妖幻，遂说勃海人李归伯。归伯合家从之，招率乡人，推法庆为主。法庆以归伯为十住菩萨、平魔军司、定汉王，自号“大乘”。杀一人者为一住菩萨，杀十人为十住菩萨。又合狂药，令人服之，父子兄弟不相知识，唯以杀害为事。于是聚众杀阜城令，破勃海郡，杀害吏人。刺史萧宝夤遣兼长史崔伯驎讨之，败于煮枣城，伯驎战没。凶众遂盛，所在屠灭寺舍，斩戮僧尼，焚烧经像，云新佛出世，除去旧魔。诏以遥为使持节、都督北征诸军事，帅步骑十万以讨之。法庆相率攻遥，遥并击破之。遥遣辅国将军张虬等率骑追掩，讨破，擒法庆并其妻尼惠晖等，斩之，传首京师。后擒归伯，戮于都市。
↑  《北史·卷十七·列传第五》：时冀州沙门法庆既为妖幻，遂说勃海人李归伯。归伯合家从之，招率乡人，推法庆为主。法庆以归伯为十住菩萨、平魔军司、定汉王，自号大乘。杀一人者为一住菩萨，杀十人者为十住菩萨。又合狂药，令人服之，父子兄弟不相知识，唯以杀害为事。刺史萧宝夤遣兼长史崔伯驎讨之，败于煮枣城，伯驎战没。凶众遂盛，所在屠灭寺舍，斩戮僧尼，焚烧经像，云“新佛出世，除去众魔。”诏以遥为使持节、都督北征诸军事，讨破之。禽法庆，并其妻尼惠晖等。斩法庆，传首京师，后禽归伯，戮于都市。
↑  《魏书·卷十九上·列传第七上》：初，遥大功昆弟，皆是恭宗之孙，至肃宗而本服绝，故除遥等属籍。遥表曰：“窃闻圣人所以南面而听天下，其不可得变革者，则亲也，尊也。四世而缌服穷，五世而袒免，六世而亲属竭矣。去兹以往，犹系之以姓而弗别，缀之以食而弗殊。又律云议亲者，非唯当世之属亲，历谓先帝之五世。谨寻斯旨，将以广帝宗，重盘石。先皇所以变兹事条，为此别制者，太和之季，方有意于吴蜀，经始之费，虑深在初，割减之起，暂出当时也。且临淮王提，分属籍之始，高祖赐帛三千匹，所以重分离；乐良王长命，亦赐缣二千匹，所以存慈眷。此皆先朝殷勤克念，不得已而然者也。古人有言，百足之虫至死不僵者，以其辅己者众。臣诚不欲妄亲太阶，苟求润屋，但伤大宗一分，则天子属籍不过十数人而已。在汉，诸王之子不限多少，皆列土而封，谓之曰侯，至于魏晋，莫不广胙河山，称之曰公者，盖恶其大宗之不固，骨肉之恩疏矣。臣去皇上，虽是五世之远，于先帝便是天子之孙，高祖所以国秩禄赋复给衣食，后族唯给其赋不与衣食者，欲以别外内限异同也。今诸庙之感，在心未忘；行道之悲，倏然已及。其诸封者，身亡之日，三年服终，然后改夺。今朝廷犹在遏密之中，便议此事，实用未安。”诏付尚书博议以闻。尚书令任城王澄、尚书左仆射元晖奏同遥表。灵太后不从。卒，谥曰宣公。
↑  《北史·卷十七·列传第五》：初，遥大功昆弟皆是景穆之孙，至明帝而本服绝，故除遥等属籍。遥表曰：
　　窃闻圣人所以南面而听天下，其不可得变革者，则亲也尊也。四世而缌服穷，五世而袒免，六世而亲属竭矣。去兹以往，犹系之以姓而弗别，缀之以食而弗殊。又律云议亲者，非唯当世之属亲，历谓先帝之五世。谨寻斯旨，将以广帝宗，重盘石。先皇所以变兹事条，为此别制者，太和之季，方有意于吴、蜀，经始之费，虑深在初，割减之起，暂出当时也。且临淮王提分属籍之始，高祖赐帛三千疋，所以重分离；乐良王长命亦赐缣二千疋，所以存慈眷。此皆先朝殷勤克念，不得已而然者也。
　　古人有言，“百足之虫，至死不僵”者，以其辅己者众。臣诚不欲妄亲太阶，苟求润屋，但伤大宗一分，则天子属籍不过十数人而已。在汉诸王之子，不限多少，皆列土而封，谓之曰侯，至于魏、晋，莫不广胙河山，称之曰公者，盖恶其大宗之不固，骨肉之恩疏矣。
　　臣去皇上虽是五世之远，于先帝便是天子之孙。高祖所以国秩禄赋，复给衣食，后族唯给其赋，不与衣食者，欲以别外内，限异同也。今诸庙之感，在心未忘，行道之悲，倏然已及。其诸封者，身亡之日，三年服终，然后改夺。今朝廷犹在遏密之中，便议此事，实用未安。
　　诏付尚书博议以闻。尚书令任城王澄、尚书左仆射元晖奏同遥表，灵太后不从。卒，谥曰宣公。